Държавен вестник, бр. 65, 2003 г., стр. 39

Б Р О Й  65
Д Ъ Р Ж А В Е Н   В Е С Т Н И К
С Т Р .  39
1. да издаде разрешително за извършване на
дейността съгласно условията, предвидени в
програмата;
2. да издаде разрешително за извършване на
дейността съгласно условията, предвидени в
програмата, и при определени условия, посоче-
ни в решението;
3. да не разреши извършване на дейността с
мотиви, посочени в решението.
(2) В 10-дневен срок след утвърждаването на
протокола с решение на НСБР по ал. 1, т. 1
министърът на околната среда и водите издава
на заявителя разрешително за извършване на
дейността.
(3) В 15-дневен срок след утвърждаването на
протокола с решение на НСБР по ал. 1, т. 2
министърът на околната среда и водите издава
на заявителя разрешително за извършване на
дейността, в което се посочват условията съг-
ласно решението на НСБР.
(4) В 15-дневен срок след утвърждаването на
протокола с решение на НСБР по ал. 1, т. 3
министърът на околната среда и водите уведо-
мява заявителя, че не разрешава извършване
на дейността, като посочва мотивите за това.
Г л а в а  т р е т а
ПОВТОРНО ВЪВЕЖДАНЕ В ПРИРОДАТА НА
МЕСТНИ ЖИВОТИНСКИ И РАСТИТЕЛНИ
ВИДОВЕ
Чл. 12. (1) Заявителят подава в МОСВ пис-
мено заявление за извършване на дейности по
чл. 1, ал. 2, т. 3, което съдържа:
1. трите имена, ЕГН и адрес—за физически-
те лица;
2. наименование, седалище, адрес на управ-
ление, удостоверение за актуално състояние,
БУЛСТАТ—за юридическите лица.
(2) Към заявлението си прилагат:
1. разработена програма за повторно въвеж-
дане в природата на местен животински или
растителен вид със съдържание съгласно чл. 6,
с изключение на т. 5 и 9; или
2. утвърден план за действие за животински
или растителен вид в случаите по чл. 4, ал. 2.
(3) В случаите по ал. 2, т. 2 министърът на
околната среда и водите в 10-дневен срок издава
разрешително за извършване на дейността съг-
ласно условията, предвидени в плана за действие.
Чл. 13. В случаите по чл. 12, ал. 2, т. 1 ми-
нистърът на околната среда и водите или упъл-
номощеното от него лице в 20-дневен срок:
1. уведомява заявителя, че дава съгласие за
провеждане на обществено обсъждане на прог-
рамата за отчитане мнението на общественост-
та съгласно чл. 68, ал. 2 от Закона за биологич-
ното разнообразие;
2. връща програмата с указания за доработ-
ване, ако не отговаря на условията по чл. 6, с
изключение на т. 5 и 9.
Чл. 14. Заявителят, който е получил съгла-
сие по чл. 13, т. 1, организира обществено об-
съждане като:
1. обявява чрез средства за масово осведомя-
ване най-малко 20 дни предварително датата,
часа, мястото и предмета на общественото об-
съждане, както и мястото, където програмата е
на разположение на заинтересуваните;
2. уведомява писмено заинтересуваните цен-
трални ведомства, научни и академични инсти-
тути за обстоятелствата по т. 1 в същия срок;
3. поставя съобщения с данните по т. 1 на
видно място в общините в района на изпълне-
ние на програмата.
Чл. 15. (1) Заявителят:
1. представя на общественото обсъждане
програмата и води протокол за изразените ста-
новища, бележки и препоръки;
2. отразява в програмата приетите бележки
и препоръки;
3. изготвя мотивирана справка за неотразе-
ните бележки и препоръки.
(2) Протоколът от общественото обсъждане
и справката с неотразените бележки и препоръ-
ки се прилагат към програмата.
Чл. 16. (1) Заявителят внася в Министерст-
вото на околната среда и водите 3 екземпляра
от програмата с приложени към тях копия от
протокола от общественото обсъждане и справ-
ката за неотразените бележки и препоръки.
(2) В едномесечен срок от внасянето на прог-
рамата Министерството на околната среда и во-
дите я изпраща за съгласуване на Министерст-
вото на земеделието и горите и Министерството
на регионалното развитие и благоустройството.
(3) Министерствата по ал. 2 изпращат ста-
новище в Министерството на околната среда и
водите в едномесечен срок от получаване на
програмата, в противен случай се счита, че съг-
ласуват програмата без забележки.
(4) В 15-дневен срок след изтичане на срока
по ал. 3 министърът на околната среда и водите
издава на заявителя разрешително за извършва-
не на дейността, в случай че към нея няма бе-
лежки, или на заявителя се изпраща становище с
конкретни бележки за отразяване в програмата.
(5) В едномесечен срок от повторното вна-
сянето на програмата министърът на околната
среда и водите издава на заявителя разреши-
телно за извършване на дейността, в случай че
бележките са отразени.
Г л а в а  ч е т в ъ р т а
КОНТРОЛ И ПРОМЕНИ НА ПРОГРАМИ И
СПИРАНЕ НА ИЗПЪЛНЕНИЕТО ИМ
Чл. 17. (1) След издаване на разрешително
по чл. 11, ал. 2 и 3 и чл. 16, ал. 4 и 5 министърът
на околната среда и водите или упълномоще-
ното от него лице изпраща копие от програма-
та на съответната регионална инспекция по
околна среда и води за контрол на нейното из-